
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 276 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση απόφασης έναρξης λειτουργίας του Κέ¬ 
ντρου Εξυπηρέτησης Πολιτών (Κ.Ε.Π.) της Περι¬ 
φέρειας Δυτικής Ελλάδας. 1 

Λήψη μέτρων πυροπροστασίας σε εμπορικά κατα¬ 
στήματα και κατάργηση των υπ’ αριθμ. 1/1978, 
8/1997, 8α/2002 και 8β/2004 Πυροσβεστικών Δια¬ 
τάξεων. 2 

Έναρξη λειτουργίας Παραρτήματος Πολωνίας με 

έδρα τη Βαρσοβία. 3 

Χορήγηση άδειας άσκησης επαγγέλματος Κοινωνι¬ 
κού Λειτουργού στον Κατσιμπούλα Γεώργιο του 

Νικολάου. 4 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Γιαννακοπούλου Αγγελική 
του Κωνσταντίνου. 5 


ΑΠΟΦΑΣΕΙ Σ 

Αριθμ. ΔΟΛΚΕΠ ΦΙ-9/οικ. 3682 (1) 


Ανάκληση απόφασης έναρξης λειτουργίας του Κέντρου 
Εξυπηρέτησης Πολιτών (Κ.Ε.Π.) της Περιφέρειας Δυ¬ 
τικής Ελλάδας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των παρ. 1,2,3,4,5,6 και 7 του άρθρου 31 του ν. 3013/ 
2002 (ΦΕΚ 102/Α'/1.5.2002) «Αναβάθμιση της πολιτικής 
προστασίας και λοιπές διατάξεις», 
β) της παρ. 5 του άρθρου 11 του ν. 3146/2003 (ΦΕΚ 
125/Α'/23.5.2003) «Οργάνωση και άσκηση του εκλογικού 
δικαιώματος των ετεροδημοτών και άλλες διατάξεις», 
γ) του άρθρου 90 της Κωδικοποίησης της νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α722.4.2005), σχετικά με την πρόβλεψη δαπανών σε 
κείμενο κανονιστικών πράξεων. 

2. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ527/ 
Β'/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Την υπ’ αριθμ. ΔΙΣΚΠΟ/Φ. 1/16974/10.9.2002 (ΦΕΚ 1173/ 
τ.Β7ΐ0.9.2002) απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης «Εναρξη λει¬ 
τουργίας Κέντρων Εξυπηρέτησης Πολιτών». 

4. Το γεγονός ότι η ύπαρξη του ΚΕΠ στο συγκεκρι¬ 
μένο σημείο δεν κρίνεται αναγκαία διότι οι πολίτες 
εξυπηρετούνται από το ΚΕΠ του Δήμου Πάτρας και 
από το ΚΕΠ της Νομαρχιακής Αυτοδιοίκησης Αχάίας, 
αποφασίζουμε: 

Ανακαλούμε την υπ’ αριθμ. ΔΙΣΚΠΟ/Φ.1/16974/10.9.2002 
(ΦΕΚ1173/τ.Β7ΐ0.9.2002) απόφαση του Υφυπουργού Εσω¬ 
τερικών, Δημόσιας Διοίκησης και Αποκέντρωσης «Εναρ¬ 
ξη λειτουργίας Κέντρων Εξυπηρέτησης Πολιτών» ως 
προς το μέρος που αφορά στην έναρξη λειτουργίας του 
ΚΕΠ της Περιφέρειας Δυτικής Ελλάδας με ηλεκτρονικό 
αριθμό 351. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2007 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

( 2 ) 

ΠΥΡΟΣΒΕΣΤΙΚΗ ΔΙΑΤΑΞΗ ΥΠ’ ΑΡΙΘ. 8γ/2007 

Λήψη μέτρων πυροπροστασίας σε εμπορικά καταστή¬ 
ματα και κατάργηση των υπ’ αριθμ. 1/1978, 8/1997, 
8α/2002 και 8β/2004 Πυροσβεστικών Διατάξεων. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

α. Του άρθρου 14 του ν. 3511/2006 «Αναδιοργάνωση του 
Πυροσβεστικού Σώματος, αναβάθμιση της αποστολής 
του και άλλες διατάξεις» (Α' 258). 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

γ. Του άρθρου 1 του π.δ. 210/1992 (ΦΕΚ Α' 99) «Κω¬ 
δικοποίηση διατάξεων Προεδρικών Διαταγμάτων του 
Κανονισμού Εσωτερικής Υπηρεσίας του Πυροσβεστικού 
Σώματος». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ. Του προεδρικού διατάγματος 71/1988 (ΦΕΚ Α' 32) 
«Κανονισμός Πυροπροστασίας Κτιρίων». 

ε. Της Πυροσβεστικής Διάταξης 1/1978 «Περί λήψεως 
βασικών μέτρων πυροπροστασίας στα μεγάλα εμπορικά 
καταστήματα και τους αποθηκευτικούς χώρους αυτών» 
(Β' 1148). 

στ. Της Πυροσβεστικής Διάταξης 8/1997 «Λήψη μέτρων 
πυροπροστασίας στα εμπορικά καταστήματα» (Β' 155), 
όπως τροποποιήθηκε με τις Πυροσβεστικές Διατάξεις 
8α/2002 (Β' 844) και 8β/2004 (ΦΕΚ Β' 1531). 

2. Το γεγονός ότι υφίσταται ανάγκη καθορισμού των 
μέτρων πυροπροστασίας στα εμπορικά καταστήματα 
κατά ενιαίο και αντικειμενικό τρόπο. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

4. Καθορίζουμε τα ελάχιστα προληπτικά και κατα¬ 
σταλτικά μέτρα και μέσα πυροπροστασίας σε εμπορικά 
καταστήματα και αποθηκευτικούς χώρους αυτών, με 
σκοπό τη πρόληψη και αποτροπή πυρκαγιών και ατυ¬ 
χημάτων, καθώς και τη διάσωση ατόμων και υλικών 
αγαθών που βρίσκονται ή διακινούνται μέσα σ’ αυτά, 
ως ακολούθως: 

ΚΕΦΑΛΑΙΟ Α' 

Άρθρο 1 

1. Ως εμπορικά καταστήματα νοούνται αυτά που χρη¬ 
σιμοποιούνται για την έκθεση, εμπορία, πώληση και απο¬ 
θήκευση εμπορευμάτων, τον καλλωπισμό ατόμων και 
την επεξεργασία αγαθών (χωρίς να εντάσσονται στις 
βιομηχανίες-βιοτεχνίες ή αποθήκες). 

2. Χώροι στους οποίους έχει εφαρμογή η παρούσα 
διάταξη θεωρούνται τα εμπορικά καταστήματα, που βρί¬ 
σκονται σε κτίρια ή τμήματα κτιρίων καθώς και σε υπαί¬ 
θριους ή ημιϋπαίθριους χώρους κτιρίων, για τα οποία 
κτίρια ή τμήματα αυτών έχει εκδοθεί οικοδομική άδεια 
πριν από την έναρξη ισχύος του π.δ. 71/1988 (Α' 32). 

3. Οι διατάξεις της παρούσας δεν έχουν εφαρμογή σε 
εμπορικά καταστήματα που εμπίπτουν στις διατάξεις 
του π.δ. 71/1988 (Α' 32) «Κανονισμός πυροπροστασίας 
κτιρίων». 

4. Η ορολογία που χρησιμοποιείται στην παρούσα 
(όπως όδευση διαφυγής, έξοδος κινδύνου, πυροδιαμέ- 
ρισμα, κ.λ.π.) καθορίζεται στο άρθρο 1 του π.δ. 71/1988 
(Α' 32). 

Άρθρο 2 

1. Τα εμπορικά καταστήματα του άρθρου 1 της πα¬ 
ρούσας, εντάσσονται από άποψη κινδύνου πυρκαγιάς, 
ανάλογα με τα υλικά που αποθηκεύουν και εμπορεύο¬ 
νται, σε κατηγορίες ως ακολούθως: 

Ζ 0 (Ακαυστα υλικά) 

Ζ 1 (Χαμηλού βαθμού κινδύνου) 

Ζ 2 (Μέσου βαθμού κινδύνου) 

Ζ 3 (Υψηλού βαθμού κινδύνου) 

2. Στις κατηγορίες της προηγούμενης παραγράφου 
εντάσσονται τα εμπορικά καταστήματα σύμφωνα με 
τη δραστηριότητά τους, ως εξής: 

α. ΚΑΤΗΓΟΡΙΑ Ζ 0 

α) εμπορία αδρανών υλικών και σκυροδέματος 
β) εκθέσεις αυτοκινήτων 
γ) ανθοπωλεία 

δ) εμπορία γαλακτοκομικών προϊόντων 


ε) κοσμηματοπωλεία 

στ) εμπορία κρεάτων, ιχθύων και αλλαντικών 
ζ) εμπορία οπωροκηπευτικών 
η) εμπορία πυροσβεστικών ειδών 
θ) εμπορία ειδών υγιεινής 

ι) εμπορία χειρουργικών εργαλείων και ορθοπεδικών 
οργάνων 
β. ΚΑΤΗΓΟΡΙΑ Ζ 1 
α) εμπορία αναψυκτικών 

β) εμπορία ανταλλακτικών αυτοκινήτων και μοτοσυ- 
κλετών 

γ) εμπορία αξεσουάρ αυτοκινήτων και μοτοσυκλε- 
τών 

δ) εμπορία βιντεοκασσετών 
ε) εμπορία ειδών δώρων 
στ) εμπορία ζωοτροφών και πτηνοτροφών 
ζ) εμπορία ηλεκτρικών ειδών 
η) εμπορία ηλεκτρολογικού υλικού 
θ) εμπορία ηλεκτρονικών συσκευών και ηλεκτρονικών 
υπολογιστών 

ι) εμπορία ειδών κιγκαλερίας 
ια) κομμωτήρια 

ιβ) εμπορία μονωτικών υλικών (άκαυστα) 

ιγ) εμπορία μουσικών οργάνων 

ιδ) εμπορία ξηρών καρπών - καφεκοπτεία 

ιε) εμπορία οπτικών 

ιστ) εμπορία σιδηρικών υλικών 

ιζ) εμπορία τροφίμων 

ιη) εμπορία τσιγάρων 

ιθ) εμπορία ειδών θέρμανσης - υδραυλικών ειδών 

κ) εμπορία υποδημάτων 

κα) φωτογραφεία 

κβ) εμπορία ψιλικών ειδών 

κγ) παντοπωλεία 

κδ) πρατήρια άρτου - ζαχαροπλαστικής 
κε) εργαστήρια ειδών διατροφής που δεν εμπίπτουν 
στις διατάξεις του ν. 3325/2005 
κστ) εργαστήρια (ινστιτούτα) αισθητικής 
κζ) κυλικεία 

γ. ΚΑΤΗΓΟΡΙΑ Ζ 2 

α) εμπορία απορρυπαντικών ειδών 
β) βιβλιοπωλεία 
γ) εμπορία βρεφικών ειδών 

δ) εμπορία γεωργοκτηνοτροφικών φαρμάκων και 
προϊόντων 

ε) εμπορία δίσκων, κασσετών και Οϋ 

στ) εμπορία εκκλησιαστικών ειδών 

ζ) χρωματοπωλεία (με πώληση και άλλων ειδών) 

η) εμπορία ελαστικών 

θ) εμπορία ειδών ένδυσης 

ι) εμπορία ειδών κομμωτηρίου 

ια) εμπορία επίπλων 

ιβ) εμπορία έργων τέχνης 

ιγ) εμπορία καλλυντικών 

ιδ) εμπορία κουρτινών 

ιε) εμπορία κουφωμάτων 

ιστ) εμπορία λευκών ειδών 

ιζ) εμπορία παιδικών παιχνιδιών 

ιη) εμπορία πλαστικών ειδών 

ιθ) εμπορία οινοπνευματωδών ποτών 

κ) εμπορία ορυκτελαίων και λοιπών λιπαντικών 

κα) εμπορία σαλονιών 

κβ) εμπορία σκαφών αναψυχής 

κγ) Σούπερ Μάρκετ 

κδ) εμπορία τεντόπανων 

κε) εμπορία υφασμάτων 

κστ) εμπορία τηλεπικοινωνιακού υλικού 

κζ) φαρμακεία 

κη) φωτοτυπεία 

κθ) εμπορία χαρτικών ειδών 

λ) εμπορία χαλιών, μοκετών και ταπετσαριών 

λα) εμπορία μονωτικών υλικών (εύφλεκτα) 

δ. ΚΑΤΗΓΟΡΙΑ Ζ 3 

α) εμπορία ειδών κυνηγίου και εκρηκτικών υλών, όπλων 
πυρομαχικών-βεγγαλικών 
β) εμπορία χημικών προϊόντων. 

ΚΕΦΑΛΑΙΟ Β' 

ΔΟΜΙΚΗ ΠΥΡΟΠΡΟΣΤΑΣΙΑ 

Άρθρο 3 

Οδεύσεις διαφυγής 

1. Πλάτος οδεύσεων διαφυγής 

Σ’ όλα τα εμπορικά καταστήματα επιβάλλεται να 
υπάρχουν οι απαιτούμενες οδεύσεις διαφυγής για την 
ασφαλή απομάκρυνση των ατόμων που βρίσκονται σ’ 
αυτά, σε περίπτωση έκτακτης ανάγκης, από κάθε σημείο 
των καταστημάτων. 

Το ελάχιστο πλάτος των οδεύσεων διαφυγής ορίζεται 
σε 0.90 μέτρα. 

2. Έξοδοι κινδύνου 

2.1. Γενικά απαιτούνται δύο τουλάχιστον έξοδοι κινδύ¬ 
νου, τοποθετημένες σε θέσεις απομακρυσμένες μεταξύ 
τους, που να ανοίγουν προς την κατεύθυνση διαφυγής 
παρέχοντας το πλήρες πλάτος του ανοίγματος τους. 
Κατ’ εξαίρεση επιτρέπεται μόνο μία έξοδος κινδύνου σε: 
αΙ.'Ολα τα εμπορικά καταστήματα με συνολικό εμβαδό 
μέχρι 250 τετρ. μέτρα. 

α2. Εμπορικά καταστήματα της κατηγορίας Ζ 0 , Ζ 1 και 
Ζ 2 εφόσον βρίσκονται στο ισόγειο κτιρίων και έχουν 
συνολικό εμβαδό μέχρι 500 τετραγωνικά μέτρα. 

Κριτήριο για τον προσδιορισμό της χρήσης των χώρων 
των εμπορικών καταστημάτων είναι η ύπαρξη αιθουσών 
πωλήσεων, ενώ δεν λαμβάνονται υπόψη οι τυχόν απο¬ 
θηκευτικοί ή βοηθητικοί χώροι αυτών. 

Οι απαιτήσεις ως προς τον αριθμό των εξόδων κινδύ¬ 
νου, έχουν εφαρμογή μόνο στους ορόφους του εμπορι¬ 
κού καταστήματος που διαθέτουν αίθουσες πωλήσεων. 
Εφόσον όροφος ή όροφοι της επιχείρησης χρησιμοποι¬ 
ούνται μόνο ως αποθηκευτικοί χώροι του εμπορικού 
καταστήματος και χρησιμοποιούνται αποκλειστικά από 
τους υπαλλήλους της επιχείρησης, σ’ αυτές τις περι¬ 
πτώσεις αρκεί μόνο μία (1) έξοδος κινδύνου. 

Όταν το συνολικό εμβαδόν όλων των ορόφων του 
καταστήματος υπερβαίνει τα 250 τ. μ. απαιτούνται δύο 
(2) τελικές έξοδοι στον όροφο εκκένωσης που να οδη¬ 
γούν σε κοινόχρηστη οδό ή ελεύθερο χώρο. Σ’ αυτές 
τις περιπτώσεις απαιτούνται δύο (2) έξοδοι κινδύνου 
σε κάθε όροφο που δεν θεωρείται όροφος εκκένωσης 
(υπόγειο, υπέργειοι όροφοι πάνω από το ισόγειο), εφό¬ 
σον το συνολικό εμβαδόν του ορόφου υπερβαίνει τα 
250 τετ. μέτρα. 


2.2. Οι συρόμενες θύρες που χρησιμοποιούνται στα 
εμπορικά καταστήματα ως έξοδοι κινδύνου, γίνονται 
αποδεκτές όταν παρέχουν το επιβαλλόμενο πλάτος 
κατά το πλήρες άνοιγμά τους. 

2.3. Οι κυλιόμενες κλίμακες, γίνονται αποδεκτές ως 
οδεύσεις διαφυγής, εφόσον τηρούνται οι προϋποθέσεις 
που αναφέρονται στο εδάφιο 3 (δ), του Παραρτήματος 
ΣΤ της υπ’ αριθμ. 3/1981 Πυροσβεστικής Διάταξης (ΦΕΚ 
Β' 20), όπως τροποποιήθηκε και ισχύει. 

2.4. Η πραγματική απόσταση απροστάτευτης όδευσης 
διαφυγής στα εμπορικά καταστήματα με δύο (2) ή περισ¬ 
σότερες εξόδους κινδύνου, δεν επιτρέπεται να ξεπερνά 
τα 45 μ. Με την εγκατάσταση αυτόματου συστήματος 
καταιονισμού ύδατος στις οδεύσεις οδεύσεις, επιτρέπεται 
το μήκος της απροστάτευτης όδευσης διαφυγής να φτάνει 
τα εξήντα (60) μ. Για να αυξηθεί απεριόριστα απαιτείται η 
εγκατάσταση του αυτόματου συστήματος καταιονισμού 
ύδατος σ’ όλους τους χώρους της επιχείρησης. 

2.5. Το πλάτος των τελικών εξόδων ορίζεται ως 
εξής: 

• Όπου επιτρέπεται μία (1) τελική έξοδος αυτή πρέπει 
να έχει πλάτος τουλάχιστον 1.10 μέτρα. Κατ’ εξαίρεση σε 
εμπορικά καταστήματα με μικτό εμβαδό μικρότερο των 
250 τετ. μέτρων, επιτρέπεται η τελική έξοδος να έχει 
πλάτος τουλάχιστον 0.90 μέτρα και φορά ανοίγματος 
προς τα μέσα. 

• Όπου επιβάλλονται δύο (2) τελικές έξοδοι, η μία (1) 
πρέπει να έχει πλάτος τουλάχιστον 1.10 μέτρα και η 
άλλη 0.90 μέτρα. 

3. Φωτισμός ασφαλείας 

Σε όλα τα εμπορικά καταστήματα επιβάλλεται η ύπαρ¬ 
ξη φωτισμού ασφαλείας στις οδεύσεις διαφυγής. 

Ο φωτισμός ασφαλείας πρέπει να τροφοδοτείται από 
εφεδρική πηγή ενέργειας, έτσι ώστε να εξασφαλίζεται 
σε όλα τα σημεία του δαπέδου των οδεύσεων διαφυγής 
η ελάχιστη τιμή των 10 ίυχ, μετρούμενη στη στάθμη 
του δαπέδου. 

Το σύστημα του φωτισμού ασφαλείας πρέπει να δι¬ 
ατηρεί τον προβλεπόμενο φωτισμό για 90 λεπτά της 
ώρας τουλάχιστον, σε περίπτωση διακοπής του κανο¬ 
νικού φωτισμού. 

4. Σήμανση 

Σε όλα τα εμπορικά καταστήματα επιβάλλεται σήμαν¬ 
ση των οδεύσεων διαφυγής και των εξόδων κινδύνου. 

Η σήμανση πρέπει να είναι σύμφωνη με τις διατάξεις 
του π.δ. 105/1995 (Α' 67) «Ελάχιστες προδιαγραφές για 
την σήμανση ασφαλείας ή/ και υγείας στην εργασία σε 
συμμόρφωση με την Οδηγία 92/58/ΕΟΚ». 

Άρθρο 4 

Διαμερισματοποίηση - Δείκτες πυραντίστασης 

1. Τα κτίρια ή τμήματα κτιρίων που χρησιμοποιούνται 
ως εμπορικά καταστήματα, πρέπει να αποτελούν ξεχω¬ 
ριστά πυροδιαμερίσματα, εφόσον απαιτείται καθορισμέ¬ 
νος δείκτης πυραντίστασης από τον Πίνακα 1. 

Τα φέροντα δομικά στοιχεία καθώς και όλα τα δομικά 
στοιχεία του περιβλήματος των πυροδιαμερισμάτων, 
πρέπει να έχουν ελάχιστο δείκτη πυραντίστασης ανά¬ 
λογα με την περίπτωση, σύμφωνα με τον παρακάτω 
Πίνακα 1. 

ΠΙΝΑΚΑΣ 1 


ΕΛΑΧΙΣΤΟΙ ΕΠΙΤΡΕΠΟΜΕΝΟΙ ΔΕΙΚΤΕΣ ΠΥΡΑΝΤΙΣΤΑΣΗΣ 

ΕΜΠΟΡΙΚΑ 

Μονόροφα 

Πολυόροφα 

Υπόγεια 

Εγκατάσταση 

ΚΑΤΑΣΤΗΜΑΤΑ 




καταιονητήρων 

ΚΑΤΗΓΟΡΙΑ ΚΙΝΔΥΝΟΥ 




(συντελεστής)(**) 

Ζ ο 

- 

- 

- 

- 

ΖΚ500 τ.μ 

— 

— 

-- 

— 

Ζ1> 500 τ.μ. 

30 λεπτά 

60 λεπτά 

60 λεπτά 

0,5 

Ζ2 ^ 250 τ.μ. 

— 

— 

— 

— 

250<Ζ2<500τ.μ.(*) 

30 λεπτά 

60 λεπτά 

90 λεπτά 

0,5 

Ζ2 >500 τ.μ.(*) 

60 λεπτά 

90 λεπτά 

90 λεπτά 


Ζ3<500 τ.μ.(*) 

60 λεπτά 

90 λεπτά 

120 λεπτά 

0,5 

Ζ3 >500 τ.μ.(*) 

90 λεπτά 

120 λεπτά 

120 λεπτά 



(*) Σε κάθε όροφο 


(**) Συντελεστής μείωσης για κάθε περίπτωση 


Καταστήματα κατηγορίας κινδύνου πυρκαγιάς Ζ1 εμ- 
βαδού μέχρι 500 τ.μ. απαλλάσσονται από την απαίτηση 
να αποτελούν ξεχωριστό πυροδιαμέρισμα και δεν έχουν 
υποχρέωση πυράντοχου διαχωρισμού από άλλα τμή¬ 
ματα του κτιρίου. Η προαναφερόμενη διάταξη δεν έχει 
εφαρμογή, αν από άλλες διατάξεις που αφορούν τυχόν 
άλλη χρήση που συνυπάρχει στο κτίριο προβλέπεται ο 
πυράντοχος διαχωρισμός των επί μέρους χρήσεων. 

Στον παραπάνω Πίνακα, οι όροι Μονόροφα, Πολυό- 
ροφα και Υπόγεια καταστήματα, έχουν την παρακάτω 
έννοια: 

Μονόροφα, θεωρούνται τα καταστήματα εκείνα που 
το σύνολο των δραστηριοτήτων τους καταλαμβάνει 
έναν (1) μόνο ισόγειο ή υπέργειο όροφο. 

Τα πατάρια θεωρούνται όροφοι εφόσον χρησιμοποι¬ 
ούνται ως αίθουσες πωλήσεων. 

Πολυόροφα, θεωρούνται τα καταστήματα εκείνα που 
η δραστηριότητά τους επεκτείνεται σε δύο (2) ή περισ¬ 
σότερους ορόφους. 

Υπόγεια, θεωρούνται τα καταστήματα εκείνα που η 
δραστηριότητά τους βρίσκεται στο υπόγειο κτιρίων. 
Επίσης, όταν ένα κατάστημα επεκτείνεται σε περισ¬ 
σότερους από έναν ορόφους και ένας ή περισσότεροι 
όροφοι αυτού βρίσκονται στο υπόγειο κτιρίου, τότε οι 
όροφοι αυτοί χαρακτηρίζονται υπόγειοι. 

Οποιοδήποτε κατάστημα κάνει χρήση ταυτόχρονα 
ισογείου ή και άλλου ορόφου πάνω από το ισόγειο 
χαρακτηρίζεται ως πολυόροφο, το δε μέγιστο εμβα¬ 
δόν πυροδιαμερίσματος αυτού πρέπει να είναι το ανα¬ 
γραφόμενο στη στήλη «Πολυόροφα»της αντίστοιχης 
κατηγορίας κινδύνου. Για τους υπόγειους ορόφους 
όμως αυτού του καταστήματος, το συνολικό εμβαδόν 
πυροδιαμερίσματος δίνεται στη στήλη «Υπόγεια»της 


αντίστοιχης κατηγορίας κινδύνου. Το μέγιστο εμβαδό 
πυροδιαμερίσματος του χαρακτηριζόμενου ως πολυό- 
ροφου καταστήματος σε καμία περίπτωση δεν μπορεί 
να προσαυξηθεί, αθροίζοντας σ’ αυτό το εμβαδόν του 
υπογείου ορόφου. 

Κάθε επιμέρους πυροδιαμέρισμα ενός καταστήματος 
εξετάζεται χωριστά, τόσο ως προς τις εξόδους κινδύνου, 
όσο και προς το μέγιστο εμβαδόν του. 

Έτσι στην περίπτωση που ο υπόγειος όροφος ενός 
καταστήματος είναι ανεξάρτητο πυροδιαμέρισμα με 
δική του έξοδο κινδύνου προς ελεύθερο χώρο και είναι 
πυράντοχα διαχωρισμένος (πυράντοχη θύρα) με τον 
ισόγειο όροφο, τότε ο υπόγειος όροφος εξετάζεται χω¬ 
ριστά και το εμβαδόν του δεν συνυπολογίζεται στους 
υπολοίπους ορόφους του καταστήματος, ως προς το 
μέγιστο εμβαδόν πυροδιαμερίσματος αυτών. 

Όταν υπάρχει εσωτερική επικοινωνία μέσω θύρας, 
μεταξύ καταστήματος και αποθήκης, έστω και εάν η 
θύρα είναι πυράντοχη, θα συντάσσεται ενιαία μελέτη 
πυροπροστασίας λόγω της λειτουργικής εξάρτησης των 
δύο χώρων, που θα περιλαμβάνει όλους τους χώρους 
της επιχείρησης, εξετάζεται ενιαία, ως κατάστημα. 

Για να γίνουν αποδεκτές ξεχωριστές μελέτες πυ¬ 
ροπροστασίας του καταστήματος και της αποθήκης, 
ανεξάρτητα από την ιδιοκτησιακό καθεστώς των επιχει¬ 
ρήσεων, πρέπει να αποτελούν ανεξάρτητα πυροδιαμε- 
ρίσματα, με δικές τους ξεχωριστές οδεύσεις διαφυγής, 
χωρίς καμία δυνατότητα εσωτερικής επικοινωνίας με¬ 
ταξύ των δύο επιχειρήσεων. 

2. Το μέγιστο εμβαδόν πυροδιαμερίσματος εμπορι¬ 
κών καταστημάτων, δίνεται ανάλογα με την περίπτωση, 
στον παρακάτω Πίνακα 2. 

ΠΙΝΑΚΑΣ 2 


ΜΕΓΙΣΤΟ ΕΜΒΑΔΟ ΠΥΡΟΔΙΑΜΕΡΙΣΜΑΤΟΣ 

ΕΜΠΟΡΙΚΑ 

ΚΑΤΑΣΤΗΜΑΤΑ 

ΚΑΤΗΓΟΡΙΑ 

ΚΙΝΔΥΝΟΥ 

Μονόροφα 

Πολυόροφα 

Υπόγεια 

Εγκατάσταση 

καταιονητήρων 

(συντελεστής)(*) 

Ζ 0 

- 

- 

- 

- 

Ζ, 

2.500 τ.μ. 

1.500 τ.μ. 

500 τ.μ. 

4.0 

Ζ 2 

2.000 τ.μ. 

1.000 τ.μ. 

500 τ.μ. 

3.0 

ζ 3 

1.000 τ.μ. 

800 τ.μ. 

300 τ.μ. 

2.0 


(*) Συντελεστής αύξησης για κάθε περίπτωση 

3. Από τις απαιτήσεις των παραπάνω παραγρ. 1 και 
2 απαλλάσσονται εμπορικά καταστήματα που βρίσκο¬ 
νται εκτός κατοικημένων περιοχών, με τις παρακάτω 
προϋποθέσεις: 

• Στο κτίριο να μην συνυπάρχουν άλλες κατηγορίες 
χρήσεων 

• Στο κτίριο να στεγάζεται μία (1) μόνο επιχείρηση 
που λειτουργεί ως εμπορικό κατάστημα 

• Το κτίριο να απέχει τουλάχιστον δέκα (10) μέτρα 
από άλλα κτίρια. 

4. Οι δείκτες πυραντίστασης των δομικών και φερό- 
ντων στοιχείων του περιβλήματος του πυροδιαμερί- 
σματος, θα αποδεικνύονται από πιστοποιητικά έγγραφα 
εξουσιοδοτημένων εργαστηρίων της ημεδαπής ή της 
αλλοδαπής ή από υπεύθυνη δήλωση του συντάξαντος 
ή άλλου αρμόδιου μηχανικού. 

5. Εύφλεκτα υλικά διακοσμήσεως (όπως ξύλινες επεν¬ 
δύσεις, τάπητες, κουρτίνες και λοιπές εύφλεκτες επεν¬ 
δύσεις) σε εμπορικά καταστήματα κατηγορίας Ζ 2 και Ζ 3 
υποχρεούνται να εμποτίζονται με πυρασφαλή διάλυση 
(αντιπυρικό υγρό), που θα αποδεικνύεται από την προ¬ 
σκόμιση τιμολογίου αγοράς τους. 

6. Επικίνδυνοι χώροι (όπως χώροι αποθήκευσης ευ- 
φλέκτων υγρών, υγρών ή αερίων καυσίμων, λεβητο¬ 
στάσια, ηλεκτρομηχανολογικές εγκαταστάσεις) πρέπει 
να αποτελούν ξεχωριστό πυροδιαμέρισμα με δείκτη 
πυραντίστασης τουλάχιστον μίας (1) ώρας και να μην 
τοποθετούνται από κάτω ή σε άμεση γειτονία με τις 
εξόδους των εμπορικών καταστημάτων. 

ΚΕΦΑΛΑΙΟ Γ' 

ΕΝΕΡΓΗΤΙΚΗ ΠΥΡΟΠΡΟΣΤΑΣΙΑ 
Άρθρο 5 

Προληπτικά μέτρα 

1. Όλα τα εμπορικά καταστήματα, που εμπίπτουν στις 
διατάξεις της παρούσας διάταξης, υποχρεούνται να 
λαμβάνουν τα παρακάτω προληπτικά μέτρα πυροπρο¬ 
στασίας: 

α. Ανάρτηση πινακίδων σε εμφανή σημεία των κατα¬ 
στημάτων με οδηγίες πρόληψης πυρκαγιάς και τους 
τρόπους ενέργειας του προσωπικού σε περίπτωση 
έναρξης πυρκαγιάς. 

β. Σήμανση θέσης πυροσβεστικών υλικών και μέσων 
και να μην καλύπτονται από εμπορεύματα ή άλλα υλι¬ 
κά. 


γ. Σήμανση επικίνδυνων υλικών και χώρων, 
δ. Κατάλληλη διευθέτηση του χώρου αποθήκευσης 
υλών που μπορούν να αυταναφλεγούν. 

ε. Τήρηση των προβλεπόμενων τουλάχιστον 0,90 μ. δι¬ 
όδων μεταξύ των αποθηκευμένων υλικών για την άμεση 
εκκένωσης σε περίπτωση έναρξης πυρκαγιάς σ’ αυτά. 

στ. Η αποθήκευση των υλικών να γίνεται έτσι ώστε 
αυτά να απέχουν από την οροφή του κτιρίου τουλάχι¬ 
στον 50 εκατοστά του μέτρου. Σε περίπτωση εγκατά¬ 
στασης ερπηΚΙθΓε επιβάλλεται να τηρούνται τα κριτήρια 
που θέτει η Τ.Ο.Τ.Ε.Ε. 2451/1986. 

ζ. Απομάκρυνση των ευφλέκτων υλών από θέσεις όπου 
γίνεται χρήση γυμνής φλόγας, από όπου προκαλούνται 
σπινθήρες και γενικά από πηγές εκπομπής θερμότη¬ 
τας. 

η. Συνεχής καθαρισμός όλων των χώρων του καταστή¬ 
ματος και άμεση απομάκρυνση των υλικών που μπορούν 
να αναφλεγούν. 

θ. Αποψίλωση των χώρων από ξηρά χόρτα και απο¬ 
μάκρυνση αυτών. 

ι. Κατάλληλη περίφραξη για υπαίθριους ή ημιϋπαίθρι- 
ους χώρους καταστημάτων με μαντρότοιχο ή πλέγμα, 
της οποίας το συνολικό ύψος να είναι τουλάχιστον δύο 
(2) μέτρα. 

ια. Η αποθήκευση των υλικών σε υπαίθριους ή ημιϋπαί- 
θριους χώρους καταστημάτων να απέχει τουλάχιστον 
τρία (3) μέτρα από τα γειτνιάζοντα κτίρια. 

ιβ. Δημιουργία προϋποθέσεων για την αποφυγή τυ¬ 
χαίας ανάμειξης υλικών που μπορούν να προκαλέσουν 
εξώθερμη αντίδραση. 

ιγ. Επιμελής συντήρηση, τακτική επιθεώρηση και έλεγ¬ 
χος των ηλεκτρικών εγκαταστάσεων σύμφωνα με τους 
σχετικούς κανονισμούς. 

ιδ. Επαρκής και συχνός αερισμός(φυσικός ή τεχνητός) 
των χώρων αποθήκευσης υλικών του καταστήματος. 

ιε. Ανοίγματα υπόγειων χώρων καταστημάτων να προ¬ 
στατεύονται με ειδικά συρμάτινα πλέγματα. 

ιστ. Επιθεώρηση, από υπεύθυνο υπάλληλο, όλων των 
χώρων του καταστήματος μετά την διακοπή της εργα¬ 
σίας καθώς και τις εργάσιμες ώρες για επισήμανση και 
εξάλειψη τυχόν υφισταμένων προϋποθέσεων εκδήλωσης 
πυρκαγιάς. 

ιζτ. Λήψη κάθε άλλου κατά περίπτωση μέτρου που 
αποβλέπει στην αποφυγή αιτίων και τη μείωση του 
κινδύνου απο πυρκαγιά. 

2. Δεν επιτρέπεται: 

α. Η τοποθέτηση σε διαδρόμους, κλίμακες, δρόμους 
διαφυγής και εξόδους κινδύνου χωρισμάτων μονίμων 
ή πρόσκαιρων, υλικών προερχομένων απο προθήκες 
εκθέσεων, πάγκων πωλήσεως οτιδήποτε εμπορεύμα¬ 
τος και γενικά κάθε αντικειμένου το οποίο μπορεί να 
μειώσει το πλάτος αυτών ή να εμποδίσει την ελεύθερη 
κυκλοφορία του κοινού σε περίπτωση κινδύνου. 

β. Η κατασκευή κλιμακοστασίων εξόδων, διαφυγών 
κ.λ.π. απο υλικά μη ανθεκτικά σε πυρκαγιά (αναφλέ- 
ξιμα). Κατ’ εξαίρεση, γίνονται αποδεκτά τα μεταλλικά 
κλιμακοστάσια. 

γ. Η εγκατάσταση προβολέων με μεγάλη θερμική ακτι¬ 
νοβολία σε προθήκες, οι οποίοι θα μπορούν να προ- 
καλέσουν πυρκαγιά σε εύφλεκτα υλικά χωρίς τη λήψη 
προστατευτικών μέτρων. 

δ. Η διακόσμηση και επένδυση των δαπέδων, των τοί¬ 
χων και των ορόφων, σε χώρους, οι οποίοι χρησιμοποι¬ 
ούνται απο το κοινό, με υλικά τα οποία αναφλέγονται 
εύκολα. 

ε. Η ανάρτηση ή τοποθέτηση μπαλονιών τα οποία 
περιέχουν εύφλεκτα αέρια, σε χώρους όπου διακινείται 
ή συχνάζει το κοινό. 

ζ. Το κάπνισμα και η χρήση γυμνής φλόγας, όπως 
σπίρτα και αναπτήρες, σε επικίνδυνους χώρους. 

Άρθρο 6 
Ενεργητικά μέσα 

1. Χειροκίνητο σύστημα συναγερμού 

Χειροκίνητο ηλεκτρικό σύστημα συναγερμού, απαι¬ 
τείται: 

• Στα καταστήματα της κατηγορίας Ζ 2 , με συνολική 
στεγασμένη επιφάνεια άνω των 1.000 τ.μ. 

• Στα καταστήματα της κατηγορίας Ζ 3 , με συνολική 
στεγασμένη επιφάνεια άνω των 500 τ.μ. 

2. Αυτόματο σύστημα πυρανίχνευσης 

2.1 Αυτόματο σύστημα πυρανίχνευσης επιβάλλεται: 

• Στα καταστήματα της κατηγορίας Ζ 2 με συνολικό 
εμβαδό μεγαλύτερο από 1.000 τ.μ. 

• Στα καταστήματα της κατηγορίας Ζ 3 με συνολικό 
εμβαδό μεγαλύτερο από 500 τ.μ. 

2.2 Καταστήματα της κατηγορίας Ζ 1 με συνολικό εμ¬ 
βαδό μεγαλύτερο των 500 τ.μ., της κατηγορίας Ζ 2 με 
συνολικό εμβαδό μεγαλύτερο των 250 τ.μ καθώς και όλα 
τα καταστήματα της κατηγορίας Ζ 3 που στεγάζονται σε 
κτίρια των οποίων οι υπερκείμενοι όροφοι ή τμήματα 
αυτών χρησιμοποιούνται για κατοικία, προσωρινή διαμο¬ 
νή, εκπαίδευση, γραφεία, συνάθροιση κοινού, υγεία και 
κοινωνική πρόνοια, βιομηχανίες-βιοτεχνίες κατηγορίας 
Ζ 2 και Ζ 3 , υποχρεούνται στην εγκατάσταση αυτόματου 
συστήματος πυρανίχνευσης. 

2.3 Τα παραπάνω συστήματα θα κατασκευάζονται 
σύμφωνα με τα Εθνικά πρότυπα και εφόσον δεν υπάρ¬ 
χουν σύμφωνα με το Παράρτημα «Α» της 3/1981 (Β' 20) 
Πυροσβεστικής Διάταξης. 

3. Φορητά μέσα πυρόσβεσης 

3.1 Σε όλα τα εμπορικά καταστήματα επιβάλλεται η 
ύπαρξη φορητών πυροσβεστήρων αναλόγου βάρους και 
με κατάλληλη γόμωση για τους χώρους που πρόκειται 
να προστατεύσουν, οι οποίοι να είναι σύμφωνοι με τα 
Εθνικά πρότυπα. 

Ο απαιτούμενος αριθμός πυροσβεστήρων προκύπτει 
ως εξής: 


• Για την κατηγορία Ζ 0 , από την διαίρεση του μι¬ 
κτού εμβαδού της στεγασμένης επιφάνειας δια των 
250 τ.μ. 

• Για την κατηγορία Ζ ν από τη διαίρεση του μικτού 
εμβαδού της στεγασμένης επιφάνειας δια των 150 τ.μ. 

• Για την κατηγορία Ζ 2 , από την διαίρεση του μικτού 
εμβαδού της στεγασμένης επιφάνειας δια των 100 τ.μ. 

• Για την κατηγορία Ζ 3 από την διαίρεση του μικτού 
εμβαδού της στεγασμένης επιφάνειας δια των 75 τ.μ. 

Στις περιπτώσεις που κατά τους παραπάνω υπολογι¬ 
σμούς το πηλίκο που προκύπτει είναι δεκαδικός αριθ¬ 
μός, τούτο θα στρογγυλοποιείται στον πλησιέστερο 
ακέραιο αριθμό. 

Σημείωση: Ανεξάρτητα από τους ανωτέρω υπολογι¬ 
σμούς, σε όλες τις κατηγορίες των καταστημάτων ο 
ελάχιστος αριθμός πυροσβεστήρων σε καμία περίπτω¬ 
ση δεν θα είναι μικρότερος από δύο (2) σε κάθε όροφο 
του καταστήματος. 

3.2. Οι πυροσβεστήρες τοποθετούνται σε προσιτά ση¬ 
μεία, κατά προτίμηση κοντά στις σκάλες και τις εξόδους 
και σε τέτοιες θέσεις, ώστε κανένα σημείο των προς 
προστασία χώρων να μην απέχει απόσταση μεγαλύτερη 
από τον πλησιέστερο πυροσβεστήρα ως εξής: 

• Για την κατηγορία Ζ 0 , 25 μέτρα 

• Για την κατηγορία Ζ ν 20 μέτρα 

• Για την κατηγορία Ζ 2 ,15 μέτρα 

• Για την κατηγορία Ζ 3 ,10 μέτρα 

4. Μόνιμο υδροδοτικό πυροσβεστικό δίκτυο 

4.1 Μόνιμο υδροδοτικό πυροσβεστικό δίκτυο επιβάλ¬ 
λεται στις παρακάτω περιπτώσεις: 

• Σε εμπορικά καταστήματα της κατηγορίας Ζ 2 που 
έχουν συνολική στεγασμένη επιφάνεια μεγαλύτερη από 
1.500 τ.μ. 

• Σε εμπορικά καταστήματα της κατηγορίας Ζ 3 που 
έχουν συνολική στεγασμένη επιφάνεια μεγαλύτερη από 
1.000 τ.μ. 

Το υδροδοτικό πυροσβεστικό δίκτυο καλύπτει και 
τους τυχόν υπαίθριους χώρους που χρησιμοποιούνται 
από την επιχείρηση. 

4.2 Εμπορικά καταστήματα όλων των κατηγοριών που 
δεν υποχρεούνται στην εγκατάσταση μόνιμου υδροδοτι- 
κού πυροσβεστικού δικτύου οφείλουν να διαθέτουν ση¬ 
μεία υδροληψίας με μόνιμα προσαρμοσμένους κοινούς 
ελαστικούς σωλήνες νερού με ακροφύσιο (αυλίσκο) που 
να καλύπτουν όλους τους χώρους. Οι σωλήνες αυτοί 
πρέπει να είναι τοποθετημένοι σε επίκαιρα σημεία μέσα 
σε ειδικά ερμάρια. 

4.3 Το μόνιμο υδροδοτικό πυροσβεστικό δίκτυο κα¬ 
τασκευάζεται σύμφωνα με τα καθοριζόμενα στο Πα¬ 
ράρτημα Β της 3/1981 Πυροσβεστικής Διάταξης και στο 
πρότυπο ΕΛΟΤ 664. Επίσης να λαμβάνονται υπόψη τα 
τεχνικά στοιχεία που καθορίζονται στην Τεχνική Οδηγία 
Τ.Ε.Ε. 2451/1986. 

4.4 Επιβάλλεται η ύπαρξη Σταθμών Εργαλείων και 
Μέσων, όπως προβλέπεται από το Παράρτημα «Δ»της 
3/1981 Πυροσβεστικής Διάταξης (ΦΕΚ Β' 20). 

5. Αυτόματο σύστημα κατάσβεσης 

5.1 Εμπορικά καταστήματα που στεγάζονται σε κτίρια 
ή τμήματα κτιρίων των οποίων οι υπερκείμενοι όρο¬ 
φοι ή τμήματα αυτών χρησιμοποιούνται για κατοικία, 
προσωρινή διαμονή, εκπαίδευση, γραφεία, συνάθροι¬ 
ση κοινού, υγεία και κοινωνική πρόνοια, βιομηχανίες 
- βιοτεχνίες κατηγορίας Ζ 2 και Ζ 3 , υποχρεούνται στην 

εγκατάσταση αυτόματου συστήματος κατάσβεσης στις 
εξής περιπτώσεις: 

• Καταστήματα κατηγορίας Ζ 2 με μικτό εμβαδόν ορό¬ 
φου μεγαλύτερο των 1000 τ.μ. 

• Καταστήματα κατηγορίας Ζ 3 με μικτό εμβαδόν ορό¬ 
φου μεγαλύτερο των 500 τ.μ. 

• Καταστήματα που διαθέτουν αίθουσες πωλήσεων 
σε τρεις (3) ή περισσότερους ορόφους επιβάλλεται στις 
οδεύσεις διαφυγής η ύπαρξη αυτόματου συστήματος 
κατάσβεσης (ερπηΚΙβΓδ). 

5.2 Η εγκατάσταση αυτόματου συστήματος κατάσβεσης 
απαλλάσσει από την υποχρέωση εγκατάστασης συστήμα¬ 
τος πυρανίχνευσης. Το αντίστροφο όμως δεν ισχύει. 

5.3 Το αυτόματο σύστημα κατάσβεσης κατασκευάζεται 
σύμφωνα με τα Εθνικά πρότυπα και εάν δεν υπάρχουν 
σύμφωνα με το Παράρτημα «Γ»της 3/1981 Πυροσβεστικής 
Διάταξης, και την Τεχνική Οδηγία Τ.Ε.Ε. 2451/1986. 

5.4 Όπου εγκαθίσταται αυτόματο σύστημα καταιο¬ 
νισμού ύδατος, το ειδικό υδραυλικό δίκτυο των καται- 
ονητήρων εφόσον εξυπηρετεί μέχρι έξι (6) κεφαλές 
καταιονητήρων, επιτρέπεται να συνδεθεί απευθείας με 
το εσωτερικό υδραυλικό δίκτυο ύδατος του κτιρίου, 
υπό την προϋπόθεση ότι αυτό έχει την δυνατότητα 
να παρέχει 6 λίτρα ύδατος ανά πρώτο λεπτό και ανά 
τετραγωνικό μέτρο σε ολόκληρη την επιφάνεια του 
προστατευόμενου χώρου και την απαιτούμενη πίεση για 
τη σωστή λειτουργία των καταιονητήρων. Μεταξύ του 
ειδικού υδραυλικού δικτύου αυτών των καταιονητήρων 
και του εσωτερικού υδραυλικού δικτύου ύδατος του 
κτιρίου παρεμβάλλεται βάνα με ασφαλιστικό μηχανισμό 
που την κλειδώνει στην ανοιχτή θέση. 

6. Αυτόματο σύστημα κατάσβεσης τοπικής εφαρμο¬ 

γής 

6.1 Τ ο Αυτόματο σύστημα κατάσβεσης τοπικής εφαρ¬ 
μογής κατάλληλου κατασβεστικού υλικού κατασκευά¬ 
ζεται σύμφωνα με τα οριζόμενα από την Πυροσβεστική 
Υπηρεσία και τοποθετείται υποχρεωτικά στα εμπορικά 
καταστήματα των κατηγοριών Ζ ν Ζ 2 και Ζ 3 στις εξής 
περιπτώσεις: 

• Πάνω από τις καυτές επιφάνειες των συσκευών πα¬ 
ρασκευής φαγητών, οι οποίες είναι δυνατόν να προκα- 
λέσουν ανάφλεξη, όπως ηλεκτρικές κουζίνες, κουζίνες 
υγραερίου, συσκευές με επιφάνειες καυτού λαδιού ή 
μαγειρικού λίπους, όπως επίσης και σε επιφάνειες όπου 
υπάρχει παρουσία φλογός. 

• Στις εγκαταστάσεις απαγωγής καπνών και ατμών, 
προϊόντων των παρασκευαζομένων φαγητών. 

Άρθρο 7 

Υπαίθρια - ημιϋπαίθρια εμπορικά καταστήματα 

1. Όταν υπαίθριοι ή ημιυπαίθριοι χώροι χρησιμοποιού¬ 
νται ως εμπορικά καταστήματα, πρέπει να λαμβάνονται 
σ’ αυτά τα ανάλογα προληπτικά μέτρα του άρθρου 5 
της παρούσας. 

2. Τα υπαίθρια ή ημιϋπαίθρια καταστήματα υποχρεού- 
νται να διαθέτουν ειδικά στεγασμένο χώρο «ΣΤΑΘΜΟΣ 
ΕΡΓΑΛΕΙΩΝ ΚΑΙ ΜΕΣΩΝ», στον οποίο θα υπάρχουν δύο 
(2) φορητοί πυροσβεστήρες, ένα (1) δοχείο με άμμο, ένα 

(1) πτύο και μία (1) σκαπάνη, ως εξής: 

• Για την κατηγορία Ζ 1 ένας (1) Σταθμός ανά 2.000 
τ.μ. 

• Για την κατηγορία Ζ 2 ένας (1) Σταθμός ανά 1.500 
τ.μ. 


• Για την κατηγορία Ζ 3 ένας (1) Σταθμός ανά 1.000 
τ.μ. 

3. Υπαίθρια ή ημιϋπαίθρια εμπορικά καταστήματα 
οφείλουν να διαθέτουν σημεία υδροληψίας με μόνιμα 
προσαρμοσμένους κοινούς ελαστικούς σωλήνες νερού 
με ακροφύσιο (αυλίσκο) που να καλύπτουν όλους τους 
χώρους. Οι σωλήνες αυτοί πρέπει να είναι τοποθετη¬ 
μένοι σε επίκαιρα σημεία μέσα σε ειδικά ερμάρια. Στις 
περιπτώσεις που δεν υπάρχει δίκτυο ύδρευσης στην 
περιοχή απαλλάσσονται από την παραπάνω υποχρέω¬ 
ση, θα εφοδιάζονται όμως με ένα (1) τροχήλατο πυρο¬ 
σβεστήρα ξηράς σκόνης των 25 χιλιογράμμων. 

Άρθρο 8 

Οργάνωση και εκπαίδευση προσωπικού 

Οι ιδιοκτήτες ή εκμεταλλευτές των εμπορικών κα¬ 
ταστημάτων της παρούσας διάταξης υποχρεούνται να 
οργανώνουν και εκπαιδεύουν το προσωπικό τους σε 
θέματα πυροπροστασίας, κατάσβεσης πυρκαγιών κ.λ.π. 
σύμφωνα με τα καθοριζόμενα στο παράρτημα «Ε» της 
3/1981 Πυροσβεστικής Διάταξης. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΕΦΑΡΜΟΓΗΣ 

Άρθρο 9 

Μελέτη πυροπροστασίας - 
Χορήγηση πιστοποιητικού - Αποκλίσεις 

1. (α) Για τα εμπορικά καταστήματα που εμπίπτουν 
στις διατάξεις της παρούσας, επιβάλλεται η σύνταξη 
μελέτης πυροπροστασίας από Διπλωματούχους ή Τε¬ 
χνολόγους (Πτυχιούχους) Μηχανικούς, σύμφωνα με τις 
ισχύουσες διατάξεις που ρυθμίζουν τα επαγγελματικά 
δικαιώματα αυτών. Οι Πυροσβεστικές Υπηρεσίες δια¬ 
τηρούν το δικαίωμα να ελέγχουν αν ο υπογράφων τη 
μελέτη έχει αυτό το δικαίωμα. 

(β) Από την υποχρέωση σύνταξης μελέτης πυροπρο¬ 
στασίας απαλλάσσονται οι ιδιοκτήτες ή εκμεταλλευτές 
εμπορικών καταστημάτων των κατηγοριών: 

• Ζ 0 , ανεξάρτητα από το συνολικό εμβαδό τους, 

• Ζ ν με συνολικό εμβαδό μέχρι πεντακόσια (500) τετρ. 
μέτρα και 

• Ζ 2 , με συνολικό εμβαδό μέχρι διακόσια πενήντα (250) 
τετρ. μέτρα. 

(γ) Σε εμπορικά καταστήματα των κατηγοριών Ζ 0 , Ζ 1 
και Ζ 2 , που απαλλάσσονται από την υποχρέωση σύντα¬ 
ξης μελέτης πυροπροστασίας σύμφωνα με την προη¬ 
γούμενη παράγραφο, η Πυροσβεστική Υπηρεσία χορηγεί 
πιστοποιητικό πυροπροστασίας χωρίς τη διενέργεια 
αυτοψίας από εντεταλμένο όργανό της, εφόσον προ- 
σκομισθούν από τον ενδιαφερόμενο τα παρακάτω: 

(I) Σχέδιο κάτοψης όλων των χώρων που καταλαμβάνει 
το εμπορικό κατάστημα, εις τριπλούν. 

(II) Υπεύθυνη Δήλωση του ιδιοκτήτη ή εκμεταλλευτή 
της επιχείρησης ότι έχει λάβει τα προληπτικά μέτρα 
του άρθρου 5 και έχει εγκαταστήσει τα φωτιστικά 
ασφαλείας και τη σήμανση των εξόδων κινδύνου που 
προβλέπονται από τις παραγρ. 3.3 και 3.4 του άρθρου 
3, τα φορητά μέσα που προβλέπονται από την παράγρ. 
6.3 του άρθρου 6 και το απλό υδροδοτικό δίκτυο που 
προβλέπεται από την παράγρ. 6.4.2 του άρθρου 6 της 
παρούσας. 

(III) Επικυρωμένα φωτοαντίγραφα τιμολογίων αγο¬ 
ράς των φορητών πυροσβεστήρων, των απαιτούμενων 




6996 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φωτιστικών ασφαλείας και των απαιτούμενων ειδικών 
πυροσβεστικών ερμαρίων με τον απαραίτητο εξοπλισμό 
του απλού υδροδοτικού δικτύου. 

Τα εμπορικά καταστήματα που λαμβάνουν πιστοποιη¬ 
τικό πυροπροστασίας σύμφωνα με τα προαναφερόμενα, 
καταχωρούνται στο Βιβλίο Μικρών Εμπορικών Καταστη¬ 
μάτων που τηρείται στο Γραφείο Πυρασφαλείας των 
Πυροσβεστικών Υπηρεσιών και διενεργείται, σ’ αυτές 
τις περιπτώσεις, δειγματοληπτικός έλεγχος. 

2. Στις περιπτώσεις όπου σε εμπορικά καταστήματα 
αποθηκεύεται υγραέριο σε φιάλες ή δεξαμενές ή γίνε¬ 
ται κατανάλωση αυτού για την εξυπηρέτηση λειτουρ¬ 
γικών αναγκών τους, θα συντάσσεται συμπληρωματική 
μελέτη για τους χώρους αυτούς σύμφωνα με την υπ’ 
αριθμ. 31856/2003 (ΦΕΚ Β' 1257) κοινή υπουργική από¬ 
φαση. Συμπληρωματική μελέτη σύμφωνα με την κοινή 
υπουργική απόφαση/1991 (ΦΕΚ Β' 578) θα συντάσσε- 
ται στις περιπτώσεις όπου σε εμπορικά καταστήματα 
υπάρχουν χώροι αποθήκευσης υγρών καυσίμων για την 
εξυπηρέτηση λειτουργικών αναγκών τους. 

3. Η μελέτη πυροπροστασίας υποβάλλεται για έγκριση 
στην αρμόδια κατά τόπο Πυροσβεστική Αρχή, η οποία 
αφού διαπιστώσει, ύστερα από αυτοψία, ότι έχουν λη- 
φθεί τα προβλεπόμενα από την εγκεκριμένη μελέτη 
μέτρα και μέσα πυροπροστασίας, χορηγεί πιστοποιητικό 
χρονικής διάρκειας πέντε (5) ετών. 

4. Στις περιπτώσεις όπου η δραστηριότητα ενός εμπο¬ 
ρικού καταστήματος δεν έχει προβλεφθεί σε κάποια 
από τις κατηγορίες Ζ 0 , Ζ ν Ζ 2 και Ζ 3 , σύμφωνα με την 
παράγρ. 2.2 του άρθρου 2 της παρούσας, θα υπάγεται 
στην συγγενέστερη δραστηριότητα και εάν δεν υπάρχει 
τέτοια, η αρμόδια Πυροσβεστική Αρχή θα την εντάσσει 
σε κάποια από τις κατηγορίες κινδύνου, σύμφωνα με τις 
υποδείξεις της. Επίσης, όταν σ' ένα εμπορικό κατάστημα 
συνυπάρχουν δραστηριότητες που έχουν κατηγορο- 
ποιηθεί σε διαφορετικές κατηγορίες, σύμφωνα με την 
παράγρ. 2.2 του άρθρου 2 της παρούσας, το κατάστημα 
εντάσσεται στη δυσμενέστερη, απ’ αυτές, κατηγορία. 

5. Τα απαιτούμενα δικαιολογητικά που υποβάλλονται 
στην Πυροσβεστική Αρχή για την έγκριση μελέτης χο¬ 
ρήγηση πιστοποιητικού πυροπροστασίας, είναι αυτά 
που προβλέπονται από την υπ’αριθμ. 3021/19/6/1986 (Β' 
847) κοινή υπουργική απόφαση για τα μεγάλα εμπορικά 
καταστήματα. 

6. Σε κτίρια στα οποία ήδη λειτουργούν εμπορικά κα¬ 
ταστήματα κατά την έναρξη ισχύος της παρούσας και 
είναι αποδεδειγμένα αδύνατη η πλήρης συμμόρφωση 
προς ορισμένους όρους αυτής, η Πυροσβεστική Αρχή 
δύναται να εγκρίνει αποκλίσεις από την εφαρμογή της 
εν λόγω Διάταξης, ύστερα από απόφαση τριμελούς Επι¬ 
τροπής αποτελούμενης από βαθμοφόρους παραγωγικής 
Σχολής του Πυροσβεστικού Σώματος, στην οποία συμ¬ 
μετέχει ένας (1) τουλάχιστον Αξιωματικός, υπό την προ¬ 
ϋπόθεση ότι δεν θα παραβλάπτεται ο βασικός σκοπός 
της πυροπροστασίας του κοινού, με ανάλογη αύξηση 
των προληπτικών και κατασταλτικών μέτρων και μέσων 
πυροπροστασίας. 

Ομοίως, για εμπορικά καταστήματα που πρόκειται να 
λειτουργήσουν μετά την έναρξη ισχύος της παρούσας 
και είναι αποδεδειγμένα αδύνατη η πλήρης συμμόρφω¬ 
ση προς ορισμένους όρους των άρθρων 3, 4 και 5 αυτής, 
η Πυροσβεστική Αρχή δύναται να εγκρίνει αποκλίσεις 
από την εφαρμογή της εν λόγω Διάταξης. 


Η απόφαση της Επιτροπής κοινοποιείται στον ενδια¬ 
φερόμενο επιχειρηματία με αποδεικτικό επίδοσης. 

7. Την απόφαση της Πυροσβεστικής Αρχής, δύναται 
να προσβάλει ο ενδιαφερόμενος, με ένσταση του που 
υποβάλλεται εντός μηνάς στην κατά τόπο αρμόδια Πυ¬ 
ροσβεστική Αρχή. Η εν λόγω ένσταση εξετάζεται από 
Δευτεροβάθμια Επιτροπή, συγκροτούμενη με απόφαση 
του οικείου Νομάρχη, ύστερα από πρόταση της αρ¬ 
μόδιας Πυροσβεστικής Αρχής και αποτελείται από το 
Διοικητή αυτής ως Πρόεδρο και δύο (2) Διπλωματού¬ 
χους Μηχανικούς που έχουν την ιδιότητα του Δημοσί¬ 
ου Υπαλλήλου. Σε περίπτωση αδυναμίας συγκρότησης 
Δευτεροβάθμιας Επιτροπής σε κάποια πόλη, ο κατά 
τόπο αρμόδιος Διοικητής διαβιβάζει την υποβληθείσα 
ένσταση με τον σχετικό φάκελλο στην έχουσα αυτή τη 
δυνατότητα πλησιέστερη Υπηρεσία του Πυροσβεστικού 
Σώματος. Στην περίπτωση αυτή η Δευτεροβάθμια Επι¬ 
τροπή συγκροτείται με απόφαση του οικείου Νομάρχη, 
μετά από πρόταση του Διοικητή της Υπηρεσίας αυτής 
και απαρτίζεται από το Διοικητή της αρμόδιας πλέον 
Πυροσβεστικής Αρχής και δύο (2) Διπλωματούχους Μη¬ 
χανικούς που έχουν την ιδιότητα του Δημοσίου Υπαλ¬ 
λήλου, οι οποίοι υπηρετούν σε Υπηρεσία που εδρεύει 
στην περιοχή δικαιοδοσίας του Νομάρχη αυτού. Στην 
αυτοψία που διενεργείται από τις παραπάνω Επιτρο¬ 
πές δικαιούται να παρίσταται ο ενδιαφερόμενος ή ο 
μελετητής. 

Άρθρο 10 

Έλεγχος τήρησης των μέτρων πυροπροστασίας 

1. Ο έλεγχος για την τήρηση των μέτρων και μέσων 
πυροπροστασίας σε εμπορικά καταστήματα που εμπί¬ 
πτουν στις διατάξεις της παρούσας ανήκει στην αρμο¬ 
διότητα των πυροσβεστικών οργάνων και οι ιδιοκτήτες 
ή εκμεταλλευτές των εν λόγω καταστημάτων οφείλουν 
να τους παρέχουν κάθε δυνατή διευκόλυνση. 

2. Την ευθύνη συντήρησης και καλής λειτουργίας όλων 
των συστημάτων και μέσων πυροπροστασίας έχει ο 
ιδιοκτήτης ή εκμεταλλευτής του καταστήματος. Για 
τον σκοπό αυτό, επιβάλλεται τουλάχιστον μια φορά 
το χρόνο έλεγχος όλων των φορητών και μονίμων συ¬ 
στημάτων πυροπροστασίας, από άτομο που έχει τα 
απαραίτητα από τον νόμο προσόντα και θα ενημερώνει 
ενυπόγραφα το τηρούμενο από την επιχείρηση σχετικό 
βιβλίο ελέγχου. 

Άρθρο 11 

Κυρώσεις 

1. Οι παραβάτες της παρούσας διώκονται και τιμω¬ 
ρούνται σύμφωνα προς τις διατάξεις του άρθρου 433 
του Ποινικού Κώδικα. 

2. Η Πυροσβεστική Αρχή, σε οποιαδήποτε περίπτωση 
που διαπιστώσει ύστερα από αυτοψία, ότι δεν τηρούνται 
τα διαλαμβανόμενα στην παρούσα Διάταξη μέτρα και 
μέσα πυροπροστασίας, ανακαλεί το πιστοποιητικό και 
κοινοποιεί την απόφασή της αυτή στην αρμόδια Αρχή 
για την χορήγηση της άδειας λειτουργίας. 

Άρθρο 12 

Μεταβατικές - Καταργούμενες Διατάξεις 

1. Οι ιδιοκτήτες ή εκμεταλλευτές των εμπορικών κα¬ 
ταστημάτων που ήδη λειτουργούν, υποχρεούνται εντός 
τριών (3) μηνών από την έναρξη ισχύος της παρούσας, 

να υποβάλλουν μελέτη πυροπροστασίας στην οικεία 
Πυροσβεστική Αρχή για έγκριση. 

2. Τα εμπορικά καταστήματα της προηγούμενης πα¬ 
ραγράφου υποχρεούνται εντός ενός (1) μηνάς από την 
έγκριση της μελέτης να έχουν εγκαταστήσει τα φωτιστι¬ 
κά ασφαλείας και τη σήμανση των εξόδων κινδύνου και 
οδεύσεων διαφυγής σύμφωνα με τις παραγρ. 3.3 και 3.4 
του άρθρου 3 και έχουν λάβει όλα τα προληπτικά μέτρα 
και φορητά μέσα που προβλέπονται από τις διατάξεις 
των άρθρων 5, 6 και 7 της παρούσας και στις περιπτώ¬ 
σεις που: 

• Δεν προβλέπονται από τη μελέτη μόνιμα συστήματα, 
χορηγείται πιστοποιητικό πυροπροστασίας διάρκειας 
πέντε (5) ετών. 

• Προβλέπονται μόνιμα συστήματα, δύναται να χο¬ 
ρηγηθεί προσωρινό πιστοποιητικό διάρκειας μέχρι ένα 

(1) χρόνο για την εγκατάστασή τους και στη συνέχεια 
χορηγείται οριστικό πιστοποιητικό πυροπροστασίας 
διάρκειας πέντε (5) ετών. 

3. Ομοίως εμπορικά καταστήματα που πρόκειται να 
λειτουργήσουν μετά την έναρξη ισχύος της παρούσας, 
εφόσον υποχρεούνται στην εγκατάσταση μονίμων συ¬ 
στημάτων πυροπροστασίας (υδροδοτικό πυροσβεστι¬ 
κό δίκτυο, αυτόματη κατάσβεση, πυρανίχνευση κ.λ.π.) 
η Πυροσβεστική Αρχή δύναται να χορηγεί προσωρινό 
πιστοποιητικό μέχρι ένα (1) χρόνο για την εγκατάστασή 
τους. 

4. Σε κάθε περίπτωση που διαπιστωθεί ύστερα από 
έλεγχο ότι έχουν μεν ληφθεί τα προβλεπόμενα από την 
εγκεκριμένη μελέτη μέτρα και μέσα πυροπροστασίας, 
τα οποία όμως δεν είναι σύμφωνα με τα οριζόμενα στην 
παρούσα Διάταξη, η Πυροσβεστική Αρχή υποχρεούται 
να χορηγεί προσωρινό πιστοποιητικό πυροπροστασίας. 
Στο πιστοποιητικό αυτό θα καθορίζονται τα πρόσθετα 
μέτρα πυροπροστασίας που απαιτούνται και ο χρό¬ 
νος στον οποίο πρέπει να ληφθούν, που δεν μπορεί να 
υπερβαίνει το ένα (1) έτος. 

5. Οι ιδιοκτήτες ή εκμεταλλευτές των εμπορικών 
καταστημάτων που θα λάβουν πιστοποιητικό πυρο¬ 
προστασίας σύμφωνα με τις διατάξεις της παρούσας, 
υποχρεούνται δύο (2) μήνες πριν από την λήξη ισχύος 
του, να ζητούν με αίτησή τους από την Πυροσβεστική 
Αρχή ανανέωση του πιστοποιητικού. 

6. Εμπορικά καταστήματα στα οποία έχει εγκριθεί 
μελέτη πυροπροστασίας σύμφωνα με τις διατάξεις της 
υπ’ αριθμ. 1/1978 Πυροσβεστικής Διάταξης, εξακολουθεί 
και ισχύει, εφόσον δεν έχουν διαφοροποιηθεί οι όροι 
και προϋποθέσεις έγκρισής της. Τα πιστοποιητικά πυ¬ 
ροπροστασίας που έχουν χορηγηθεί σύμφωνα με τις 
διατάξεις της υπ’ αριθμ. 1/1978 Πυροσβεστικής Διάταξης, 
οι ιδιοκτήτες ή εκμεταλλευτές τους υποχρεούνται δύο 

(2) μήνες πριν την λήξη τους να ζητήσουν με αίτησή 
τους την ανανέωσή αυτών. Σε διαφορετική περίπτωση 
επιβάλλεται η πλήρης συμμόρφωση με τους όρους της 
παρούσας, με την υποβολή νέας μελέτης πυροπροστα¬ 
σίας. 

7. Εμπορικά καταστήματα στα οποία έχει χορηγηθεί 
πιστοποιητικό πυροπροστασίας σύμφωνα με τις δια¬ 
τάξεις της υπ’ αριθμ. 8/1997 Πυροσβεστικής Διάταξης, 
υποχρεούνται δύο (2) μήνες πριν την λήξη του πιστοποι¬ 
ητικού να υποβάλλουν αίτηση για την ανανέωση αυτού 
σύμφωνα με τις διατάξεις της παρούσας και εφόσον 
δεν έχουν επέλθει μεταβολές στους χώρους του κατα¬ 
στήματος, θα εξακολουθεί να βρίσκεται σε ισχύ η ήδη 


εγκεκριμένη μελέτη πυροπροστασίας σύμφωνα με τις 
διατάξεις της 8/1997 Πυροσβεστικής Διάταξης, διαφο¬ 
ρετικά απαιτείται η υποβολή νέας μελέτης σύμφωνα με 
τις διατάξεις της παρούσας. 

8. Από την έναρξη ισχύος της παρούσας καταργείται 
η υπ’ αριθμ. 1/1978 Πυροσβεστική Διάταξη (ΦΕΚ Β' 1148) 
«Περί λήψης μέτρων πυροπροστασίας σε μεγάλα εμπο¬ 
ρικά καταστήματα» όπως έχει τροποποιηθεί και συμπλη¬ 
ρωθεί με τις υπ’ αριθμ. 1α/1981 και 1β/1983 Πυροσβεστικές 
Διατάξεις, καθώς και η υπ’ αριθμ. 8/1997 Πυροσβεστική 
Διάταξη (ΦΕΚ Β' 725) «λήψη μέτρων πυροπροστασίας 
σε εμπορικά καταστήματα» όπως έχει τροποποιηθεί και 
συμπληρωθεί με τις υπ’ αριθμ. 8α/2002 (ΦΕΚ Β' 844) και 
8β/2004 (ΦΕΚ Β' 1531) Πυροσβεστικές Διατάξεις. 

Αρθρο 13 
Έναρξη ισχύος 

Η ισχύς της παρούσας Διάταξης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 1 Φεβρουάριου 2007 

Ο Αρχηγός Πυροσβεστικού Σώματος 
ΑΝΔΡΕΑΣ ΣΤΥΛ. ΚΟΗΣ 

Αθήνα, 2 Φεβρουάριου 2007 
Εγκρίθηκε 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΒΥΡΩΝ ΠΟΛΥΔΩΡΑΣ 
-♦- 

Αριθμ. 514201 (3) 

Έναρξη λειτουργίας Παραρτήματος Πολωνίας με 
έδρα τη Βαρσοβία. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α') 

2. Το ν. 2160/1993 «Ρυθμίσεις για τον Τουρισμό και 
άλλες διατάξεις» (ΦΕΚ 118/Α/19.7.1993), όπως ισχύει σή¬ 
μερα. 

3. Το π.δ. 122/2004 «Περί ανασύστασης του Υπουργείου 
Τουρισμού» (ΦΕΚ 85/Α/2004). 

4. Το ν. 3270/2004 (ΦΕΚ 187/Α/11.10.2004) «Αρμοδιότητες 
του Υπουργείου Τουριστικής Ανάπτυξης και Θέματα 
Τουρισμού». 

5. Το π.δ. 149/2005« Οργανισμός του Υπουργείου Του¬ 
ριστικής Ανάπτυξης» (ΦΕΚ 211 /Α/22.8.2005) και ειδικότε¬ 
ρα κεφ. Δ άρθρο 19 παρ. 1 και 2 περί διάρθρωσης και 
αρμοδιοτήτων Υπηρεσιών Εξωτερικού και τα άρθρα 35 
του ν. 3419/2005. 

6. Το π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35/Α/15.2.2006). 

7. Την υπηρεσιακή ανάγκη ενάρξεως της λειτουργίας 
του Παραρτήματος Πολωνίας. 

8. Το γεγονός ότι από τις διατάξεις της απόφασης 
αυτής προκαλείται ετήσια δαπάνη στον κρατικό προϋ¬ 
πολογισμό ύψους 200.000 €, καλυπτόμενη από τις εγ¬ 
γεγραμμένες πιστώσεις στον τακτικό προϋπολογισμό 
του Ελληνικού Οργανισμού Τουρισμού έτους 2007 (ΚΑΕ 
4212/12), αποφασίζει: 

I. Την έναρξη Λειτουργίας του Παραρτήματος Πολωνίας 
με έδρα τη Βαρσοβία και περιοχή αρμοδιότητας την Πο¬ 
λωνία σύμφωνα με το άρθρο 19, παρ. 1, εδαφ. ιη και την 
παρ. 2 του ίδιου άρθρου του π.δ. 149/2005. Το Παράρτημα 
Πολωνίας υπάγεται σύμφωνα με το ανωτέρω άρθρο στο 
Γραφείο Βίσεγκραντ με έδρα την Πράγα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στον Κατσιμπούλα Γεώργιο του Νικο¬ 
λάου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 15929/17.1.2007 απόφαση του Νο¬ 
μάρχη Αθηνών χορηγείται στον Κατσιμπούλα Γεώργιο 


του Νικολάου άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην Γιαννακοπούλου Αγγελική του Κων¬ 
σταντίνου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 1095/6.2.2007 απόφαση του Νομάρχη 
Αθηνών χορηγείται στην Γ ιαννακοπούλου Αγγελική του 
Κωνσταντίνου άδεια άσκησης επαγγέλματος Κοινωνι¬ 
κού Λειτουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφίί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌτη από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γθΐπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 ■ ίηΙθΓηβΙ; ΗΗρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνησεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·6ΐ·αΓ - ?-ιπ3ίΙ: ΜίΙ)ΐπ35ΐίπφίί.αΓ 














